બી.જે.પી.ના સિનિયર નેતા અને અત્યારના ઉત્તર પ્રદેશના રાજ્યપાલ પહેલીવાર લોકસભામાં ચૂંટાયા, ત્યારે મેં તેમને પૂછ્યું હતું કે ‘રામભાઉ, તમે તો તમારી કામગીરીનો રિપોર્ટ આપવા માટે જાણીતા છો, તો સંસદસભ્ય તરીકે તમે શું શું કામ કર્યાં?’ તેમણે લાગલો જ જવાબ આપ્યો ‘બોમ્બે’ કા ‘મુંબઈ’ કિયા.’ મેં બને એટલા વિવેકપૂર્વક તેમને પૂછ્યું કે ‘એ તો જાણે ઠીક છે, પરંતુ લોકોનું કલ્યાણ થાય એવું કોઈ કામ?’ થોડા છોભીલા પડીને તેમણે લોકોપયોગી કહી શકાય એવાં બે - ચાર કામ ગણાવ્યાં હતાં.